**ОБАВЕШТЕЊЕ**

 **О ПОТРЕБНОЈ ДОКУМЕНТАЦИЈИ ЗА ИЗДАВАЊЕ УВЕРЕЊА И ЛЕГИТИМАЦИЈЕ ЗА КАНДИДАТЕ КОЈИ СУ ПОЛОЖИЛИ СТРУЧНИ ИСПИТ ЗА ТУРИСТИЧКОГ ВОДИЧА И ТУРИСТИЧКОГ ПРАТИОЦА**

 Обавештавамо кандидате који су положили стручни испит за туристичког водича и туристичког пратиоца да **најкасније до 29. априла 2024. године** могу поднети захтев за издавање уверења о положеном стручном испиту и легитимације.

 **Захтев за издавање уверења о положеном стручном испиту и легитимације** садржи: име, име једног родитеља, презиме, као и датум полагања практичног дела стручног испита. Захтев се може поднети на обрасцу који се преузима са интернет странице министарства или се исти може поднети у писаној форми, с тим да садржи све тражене податке.

 Уз захтев потребно је доставити:

1. **Доказ о уплати републичке административне таксе**

 Захтев за издавање уверења и легитимације тарифира се према тарифном броју 1. Закона о републичким административним таксама (,,Службени гласник РС”, бр. 43/03, 51/03 – исправка, 53/04, 42/05, 61/05, 101/05 – др. закон, 42/06, 47/07, 54/08, 5/09, 54/09, 35/10, 50/11, 70/11, 55/12, 93/12, 47/13, 65/13 – др. закон, 57/14 - усклађени дин. изн., 45/15 - усклађени дин. изн., 83/15, 112/15, 50/16 - усклађени дин. изн, 61/17-усклађени дин. изн, 113/17 и 3/18-испр, 50/2018 - усклађени дин. изн, 95/2018, 38/2019 - усклађени дин. изн, 86/2019, 90/2019 - испр., 98/2020 - усклађени дин. изн, 144/2020, 62/2021- усклађени дин. изн, 138/2022; 54/2023- усклађени дин. изн и 92/2023) у износу од **380,00 динара** за подношење захтева. Износ таксе уплаћује се на **рачун: 840-742221843-57, позив на број: 53-015, по моделу 97, сврха уплате: републичка административна такса, прималац: Буџет Републике Србије.**

1. **Доказ о уплати трошкова издавања уверења и легитимације**

 Такса **за издавање уверења о положеном стручном испиту** за туристичког водича, односно туристичког пратиоца износи 360,00 динара (тарифни број 223д наведеног Закона).

 Такса **за издавање легитимације** за туристичког водича, односно туристичког пратиоца износи 360,00 динара (тарифни број 223д наведеног Закона).

Укупанизнос такси за издавање уверења и легитимације од **720,00 динара** уплаћује се на **рачун: : 840-31397845-92, позив на број: 50-016, по моделу: 97, сврха уплате: такса за издавање уверења и легитимације, прималац: Министарство туризма и омладине.**

1. **Доказ о знању страног језика -** *уколико кандидат поседује*

 Кандидату поред страног језика који је положио може бити признат још неки страни језик, ако је знање тог језика на нивоу који је прописан чланом 9. став 1. Правилника о стручном испиту за туристичког водича и туристичког пратиоца („Службени гласник РС”, број 99/2023). Знање језика кандидат доказује овереном фотокопијом:

1) дипломом о завршеној средњој школи на којој се програм наставе и учења одржава на страном језику у Републици Србији или иностранству;

2) дипломом о завршеном факултету у Републици Србији на коме се програм наставе и учења одржава на страном језику;

3) дипломом о стеченом високом образовању у иностранству на основним студијама у трајању од најмање четири године, односно на студијама другог степена (дипломске академске студије – мастер, специјалистичке академске студије, специјалистичке струковне студије) и овереном фотокопијом решења органа или институције надлежне за признавање исправе о стеченом високом образовању у иностранству;

4) дипломом о стеченом високом образовању у Републици Србији, на основним студијама у трајању од најмање четири године у звању професора страног језика;

5) сертификатом института или школе који су регистровани за ту делатност у Републици Србији, ако је знање тог језика на нивоу језичке компетентности Б2.

 Документа која су на страном језику преводе се и оверавају од стране овлашћеног судског тумача.

 Кандидати који су приликом подношења пријаве за полагање стручног испита доставили неки од горе наведених докумената за признавање знањајош неког страног језика исте поново не достављају.

1. **Две фотографије димензија 25 x 35 mm**

 Фотографија мора бити израђена у колор техници која није ретуширана и која није старија од шест месеци. Фотографија мора да је оштра и јасна, високог квалитета, без мрља и огреботина и да верно и без прикривања приказује лице, да 70-80% фотографије заузима лице на једнобојној светлој позадини. На фотографији не смеју да се виде друге особе, делови намештаја или други предмети**.**

 Тражена документа достављају сена адресу: **Министарство туризма и омладине, Сектор за туризам, ул. Омладинских бригада број 1, 11070 Нови Београд.**

 Такође, напомињемо да ће обавештење о месту и времену преузимања уверења о положеном стручном испиту и легитимације бити објављено на интернет страници министарства.

 Молимо кандидате да редовно прате званичнуинтернет страницу овог министарства.